РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/317-16

20. децембар 2016. године

Б е о г р а д

З А П И С Н И К

17. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. ДЕЦЕМБРА 2016. ГОДИНЕ

Седница је почела у 17,01 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Весна Николић-Вукајловић, Бајро Гегић, Крсто Јањушевић, Јелена Жарић-Ковачевић, Александра Мајкић, Александар Марковић, заменик члана Србислава Филиповића, Јасмина Обрадовић, заменик члана Весне Марковић, Петар Петровић, Мирољуб Станковић и Бојан Торбица.

Седници нису присуствовали чланови Одбора: Неђо Јовановић, Зоран Красић, Балинт Пастор, Саша Радуловић, Гордана Чомић и Дејан Шулкић, као ни њихови заменици.

На предлог председника Одбора, већином гласова (са осам гласова за, једним уздржаним и двоје није гласало) је усвојен предложен дневни ред

Д н е в н и р е д:

1. Разматрање Предлога за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15), који је поднео народни посланик др Александар Мартиновић;

2. Разматрање Предлога за доношење аутентичног тумачења одредаба члана 1, члана 5. став 1. и члана 53. ст. 1. и 2. Закона о експропријацији ("Службени гласник РС", бр. 53/95, 23/01-СУС, 20/09 и 55/13-УС), који је поднела Влада.

Прва тачка дневног реда. Разматрање Предлога за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15), који је поднео народни посланик др Александар Мартиновић.

Одбор је размотрио Предлог за доношење аутентичног тумачења одредбе члана 48. Закона о извршењу и обезбеђењу ("Службени гласник РС", број 106/15), који је поднео народни посланик др Александар Мартиновић.

Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини по хитном поступку.

Одбор је ову одлуку донео већином гласова (са десет гласова за и једним уздржаним).

За представника Одбора у Народној скупштини одређен је Ђорђе Комленски, председник Одбора.

Друга тачка дневног реда. Разматрање Предлога за доношење аутентичног тумачења одредаба члана 1, члана 5. став 1. и члана 53. ст. 1. и 2. Закона о експропријацији ("Службени гласник РС", бр. 53/95, 23/01-СУС, 20/09 и 55/13-УС), који је поднела Влада.

Одбор је размотрио Предлог за доношење аутентичног тумачења одредаба члана 1, члана 5. став 1. и члана 53. ст. 1. и 2. Закона о експропријацији ("Службени гласник РС", бр. 53/95, 23/01-СУС, 20/09 и 55/13-УС), који је поднела Влада.

Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини по хитном поступку.

Одбор је ову одлуку донео већином гласова (са десет гласова за и један није гласао).

За представника Одбора у Народној скупштини одређен је Ђорђе Комленски, председник Одбора.

Седница је завршена у 17,04 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски